paa den Wahlske Boghandlings Forlag er nylig udkommen: "Kronnike-Riim til levende Skolebrug med Oplysninger af Nik. Fred. Sev. Grundtvig." Anden forøgede Udgave. Enhver Ynder af denne gamle, ægte danske Skjalds Musa vil vistnok med Glæde modtage dette Skrift, som i velklingende Vers, der især ville tiltale de Unge og prente sig i Hukommelsen, fortæller de vigtigste og meest underholdende Begivenheder af Verdenshistorien. Selv Grundtvigs Modstandere have til enhver Tid erkjendt hans Fortrinlighed som Historieskriver og som Digter, og han er især ret paa sin Hylde, naar han paa eengang kan være begge Deele, saaledes som i denne Bog, der maaskee meest vil være kjærkommen for Eierne af den første Udgave, da den nærværende næsten er forøget til det Dobbelte, og de nye tilkommende Digte, saavidt vi ved et flygtigt Gjennemsyn have kunne gjøre os bekjendte dermed langt fra at staae tilbage for de tidligere, snarere henhøre til de fortrinligste i Samlingen.
Kronnike-Riim til levende Skolebrug med Oplysninger
Forfatter: N. F. S. Grundtvig
Dato: 1842-11-05